নেতৃবৃন্দ আরো বলেন ক্যাব থেকে প্রতিনিয়তই দাবি করে আসছিল যে, পানি অপচয় রোধ, সরবরাহ লাইনে ত্রুটি, লিকেজ, পানি চুরি বন্ধ, বিলিং ব্যবস্থার ত্রুটি দূর না করে, সিস্টেম লস বন্ধ না করে উৎপাদন খরচ বেড়েছে বলে অজুহাতে ভোক্তাদের উপর পানির দাম বাড়ানোর প্রস্তাব কোনভাবেই গ্রহণযোগ্য নয়। ওয়াসার অধিকাংশ গ্রাহকই সাধারণ মধ্যবিত্ত ও নিম্ন আয়ের মানুষ। আর এ শ্রেণীর মানুষ বিদ্যুৎ, গ্যাস, নিত্যপ্রয়োজনীয় পণ্য ও সেবা সার্ভিসের মূল্য বৃদ্ধির যন্ত্রণায় কাতর, সেখানে নতুন করে পানির দাম বাড়ায় সাধারণ মানুষের জীবনযাত্রার ব্যয় বৃদ্ধির মাত্রাকে আরো বাড়িয়ে দিবে। বিষয়টি কোনভাবেই গ্রহণযোগ্য নয়।